170 



Paa denne Maade ere sikkert mange større og mindre Tuer 

 paa sumpede Steder opstaaede 1 ). 



Den 19de Maj. Vi afrejste fra Klaksvig om Morgenen 

 med den lokale Færødamper „Smiril". Damperen anløb 

 Fuglefjord, hvor vi gik i Land og jeg gik op langs Elven, 

 som N. fra falder ud i Fjorden gjennem Bygden. Paa en 

 Klippeblok fandt jeg her Weissia americana. Vi rejste videre 

 med „Smiril" til Fundinggjov paa Nordenden af Strømø. 

 Paa Vejen havde vi det prægtige Skue af Kalsø med sine 

 mange Toppe og navnlig Troldenæs, som hævede sig mørk 

 og truende op af Havet paa Nordenden af Øen. Vi Iode os 

 sætte i Land i den prægtige Gjov ved Fundinggjov. Under 

 Opstigningen fra Gjoven samlede jeg Marchantia polymorpha 

 paa Jord mellem Klipperne. Børgesen undersøgte Alge- 

 vegetationen i "Gjoven og gik med „SmiriP om til Funding- 

 fjord, medens jeg gik derhen over Land. Fra Fundinggjov 

 strækker sig en bred Dal en Mils Vej op mod Slattaratindur, 

 gjennemstrømmet af en vandrig Elv, hvis Stene, i al Fald i 

 dens nederste Løb, vare tæt bevoxede med Amblystegium 

 ochraceum, Grimmia apocarpa var. rivularis, Fontinalis gra- 

 cilis, Hypnum rusciforme o. fl. Den korte Tid, jeg havde til 

 Raadighed, tillod mig ikke at undersøge Vegetationen nærmere. 

 Nær Bygden fandtes langs Elven ret frodige smaa Eng- 

 strækninger, hvorimod den øvrige Del af Dalen gjorde et 

 temmelig ensformigt og goldt Indtryk. 



Den 20de Maj. Fra Funding gik vi Sønden om Slat- 

 taratindur til Eide paa N. V.-Enden af Østerø. Vejret var 

 koldt og Snebyger havde om Natten klædt Fjeldene hvide 



] ) Eænomenet er ganske almindeligt i vore hjemlige Hængesæksmoser, 

 hvor man i Afstand strax faaer Øje paa de opragende med Erici- 

 neer beklædte Tuer, og kommer man hen til en Tue, vil det saa 

 godt som altid vise sig, at den bestaaer af een eller flere af oven- 

 nævnte Sphagnum- Arter, medens den flade Del af Mosen er dækket 

 af Amblystegier, Sphagna subsecunda og cuspidata, Sphagnum teres, 

 subnitens o. a. , blandet med enkelte Carices, Scheuchzeria , Erio- 

 phorum alpinum o. a. Fanerogamer. 



